Forma a obsah účtovných údajov uvedených v článku 7 ods. 1 písm. c) nariadenia (ES) č. 885/2006 a spôsob, akým sa majú zasielať Komisii, sú ustanovené v prílohách I (tabuľka X), II (Technické špecifikácie prenosu počítačových súborov do EPZF a EPFRV), III (Neoficiálny dokument) a IV (Štruktúra rozpočtových kódov EPFRV [F109]) k tomuto nariadeniu.

Opatrenia stanovené v tomto nariadení sú v súlade so stanoviskom Výboru pre poľnohospodárske fondy,

Prílohy k vykonávaciemu nariadeniu (EÚ) č. 909/2011 sa v rozpočtovom roku 2013 nemôžu využiť na ich zamýšľané účely. Vykonávacie nariadenie (EÚ) č. 909/2011 by sa preto malo zrušiť a nahradiť novým nariadením, ktorým sa ustanoví forma a obsah účtovných údajov na uvedený rozpočtový rok.

V článku 8 ods. 1 nariadenia Komisie (ES) č. 885/2006 z 21. júna 2006, ktorým sa ustanovujú podrobné pravidlá uplatňovania nariadenia Rady (ES) č. 1290/2005, pokiaľ ide o akreditáciu platobných agentúr a iných orgánov a zúčtovanie EPZF a EPFRV (2) , sa uvádza, že sa má stanoviť forma a obsah účtovných údajov uvedených v článku 7 ods. 1 písm. c) uvedeného nariadenia a spôsob, akým sa majú zasielať Komisii.

so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1) , a najmä na jeho článok 42,

so zreteľom na Zmluvu o fungovaní Európskej únie,

Typ rozdielu [ročné vyhlásenie vs. (=MÍNUS) tabuľka X (EPZF a EPFRV)]

C)

Typ rozdielu [ročné vyhlásenie vs. (=MÍNUS) štvrťročné vyhlásenie (SFC2007)]

Typ rozdielu [ročné vyhlásenie vs. (=MÍNUS) mesačné vyhlásenie (T104)]

Kód vysvetlenia-zosúhlasenia sa v jednom rozpočtovom kóde musí vyjadriť iba raz, a to trojmiestnym kódom v súlade s týmto zoznamom kódov:

(c)

Súbory by mali mať vlastnosti opísané v bode 2.4. Každý riadok by mal obsahovať tieto kolónky (v uvedenom poradí):

V prípade rozdielov medzi ročným vyhlásením a mesačným alebo štvrťročným vyhlásením, prípadne údajmi v tabuľke X by koordinačný orgán členského štátu mal zaslať buď jeden súbor „vysvetlenie-rozdielov“ za všetky platobné agentúry alebo samostatné súbory „vysvetlenie-rozdielov“ za jednotlivé platobné agentúry. Tento (tieto) súbor(-y) by mal(-i) prostredníctvom štandardných kódov vysvetľovať po jednotlivých rozpočtových kódoch rozdiel medzi ročným vyhlásením a mesačným vyhlásením (T104) alebo medzi ročným vyhlásením a štvrťročným vyhlásením (SFC2007), alebo medzi ročným vyhlásením a súčtom záznamov (Σ F106) v tabuľke X.

(c)

Súbory by mali mať vlastnosti opísané v bode 2.4. Každý riadok by mal obsahovať tieto kolónky (v uvedenom poradí):

Koordinačný orgán členského štátu musí zaslať buď jeden súbor obsahujúci ročné vyhlásenie za všetky platobné agentúry, alebo samostatné súbory s ročným vyhlásením za každú platobnú agentúru. Súbor s ročným vyhlásením by mal obsahovať celkové sumy jednotlivých platobných agentúr spolu s rozpočtovými a menovými kódmi pre opatrenia EPZF aj EPFRV (5) .

Počítačový program na kontrolu formátu počítačových súborov pred ich odoslaním Komisii („WinCheckCsv“) je zahrnutý do programu na prenos údajov („eDAMIS client“). Odporúča sa, aby si platobné agentúry oddelene stiahli kontrolný program z webovej stránky CIRCA na účely overovania offline.

Pre rozpočtový kód (kolónka F109) sa vyžaduje formát bez medzier: „999999999999999“ (kde „9“ znamená ktorúkoľvek číslicu od 0 do 9).

(c)

BE, DK, DE, ES, FR, IE, IT, LU, NL, AT, PT, FI, SE a GB

Technické špecifikácie prenosu počítačových súborov do EPZF a EPFRV od 16. októbra 2012

PRÍLOHA III

„NEOFICIÁLNY DOKUMENT“

ROZPOČTOVÝ ROK 2013

OBSAH

Príloha III „Neoficiálny dokument“

1. Údaje týkajúce sa platieb

1.1. F100: názov platobnej agentúry

1.2. F101: referenčné číslo platby

1.3. F103: typ platby

1.4. F105: platba so sankciou

1.5. F105B: krížové plnenie: zníženie platieb alebo vylúčenie z platieb

1.6. F105C: nezaplatená suma (v eurách): zníženie alebo vylúčenie z platieb na základe administratívnej kontroly a/alebo kontroly na mieste

1.7. F106: suma v eurách

1.8. F106A: výdavky verejného sektora v eurách

1.9. F107: menová jednotka

1.10. F108: dátum platby

1.11. F109: rozpočtový kód

1.12. F110: hospodársky rok, kalendárny rok alebo obdobie

2. Údaje týkajúce sa príjemcu (žiadateľa):

2.1. F200: identifikačný kód

2.2. F201: meno

2.3. F202A: adresa žiadateľa (ulica a číslo)

2.4. F202B: adresa žiadateľa (medzinárodné poštové smerovacie číslo)

2.5. F202C: adresa žiadateľa (obec alebo mesto)

2.6. F205: podnik v znevýhodnenej oblasti

2.7. F207: región a subregión v členskom štáte

2.8. F220: identifikačný kód sprostredkovateľskej organizácie

2.9. F221: názov sprostredkovateľskej organizácie

2.10. F222B: adresa organizácie (medzinárodné poštové smerovacie číslo)

2.11. F222C: adresa organizácie (obec alebo mesto)

3. Údaje týkajúce sa vyhlásenia/žiadosti:

3.1. F300: číslo vyhlásenia/žiadosti

3.2. F300B: dátum vyhlásenia/žiadosti

3.3. F301: číslo zmluvy/projektu (v prípade potreby)

3.4. F304: schvaľujúci úrad

3.5. F305: číslo osvedčenia/povolenia

3.6. F306: dátum vydania osvedčenia/povolenia

3.7. F307: úrad, v ktorom sú uložené podklady

4. Údaje týkajúce sa záruk:

4.1. F402: suma záruky na spracovanie (okrem záruk v rámci verejnej súťaže) v eurách

5. Údaje týkajúce sa produktov:

5.1. F500: kód produktu/kód čiastkového opatrenia na rozvoj vidieka

5.2. F502: vyplatené množstvo (počet zvierat, hektárov atď.)

5.3. F503: množstvo, na ktoré sa vzťahuje podaná žiadosť o platbu (požadované množstvo)

5.4. F508A: plocha, na ktorú sa vzťahuje podaná žiadosť o platbu

5.5. F508B: plocha, na ktorú sa poskytla platba

5.6. F509A: nesprávne deklarovaná plocha

5.7. F510: nariadenie Spoločenstva a číslo článku

5.8. F511: miera pomoci EPZF (v eurách) na mernú jednotku

5.9. F531: celkový objemový alkoholometrický titer

5.10. F532: prirodzený objemový alkoholometrický titer

5.11. F533: vinohradnícka zóna

6. Údaje týkajúce sa inšpekcií:

6.1. F600: inšpekcia na mieste

6.2. F601: dátum inšpekcie

6.3. F602: krátená žiadosť

6.4. F603: dôvody krátenia

7. Údaje týkajúce sa platobných nárokov

7.1. F700: suma platobného nároku v eurách

7.2. F702: plocha, na ktorú sa poskytla platba

7.3. A) Platobné nároky podľa plochy (normálne nároky)

7.4. F703: suma platobného nároku v eurách

7.5. F703A: plocha, na ktorú sa vzťahuje podaná žiadosť o platbu

7.6. F703B: stanovená plocha

7.7. F703C: nezistená plocha

7.8. B) Platobné nároky, ktoré podliehajú osobitným podmienkam

7.9. F707: suma platobného nároku v eurách

7.10. F707A: počet dobytčích jednotiek (DJ) v referenčnom období

7.11. F707B: deklarovaný počet dobytčích jednotiek (DJ)

7.12. F707C: stanovený počet dobytčích jednotiek (DJ)

8. Dodatočné údaje týkajúce sa vývozných náhrad

8.1. F800: čistá hmotnosť/množstvo

8.2. F800B: merná jednotka pre kolónku F800

8.3. F801: číslo žiadosti (vývozné náhrady: JCD)

8.4. F802: colný úrad umiestnenia pod colný dohľad

8.5. F802B: colný úrad výstupu

8.6. F804: kód vývoznej náhrady

8.7. F805: kód miesta určenia

8.8. F808: dátum stanovenia vopred

8.9. F809: posledný deň platnosti (stanovenie vopred)

8.10. F812: prípadne referenčné číslo vyhlásenia verejnej súťaže (stanovenie vopred)

8.11 F814: dátum prijatia vyhlásenia o platbe (COM-7)

8.12. F816: dátum prijatia vývozného vyhlásenia

8.13. F816B: dátum vývozu z územia EÚ

Všeobecná poznámka význam kódov X, A a D použitých v prílohe I:

Všetky informácie označené ako „X“ alebo „A“ sú povinné.

„X“ = dátový prvok už zahrnutý v predchádzajúcej verzii tohto nariadenia. „A“ = dátový prvok, ktorý sa má v porovnaní s predchádzajúcou verziou tohto nariadenia doplniť. „D“ = dátový prvok, ktorý sa má v porovnaní s predchádzajúcou verziou tohto nariadenia vypustiť.

Ak žiadosť o údaje nemá za určitých okolností zmysel alebo ju nemožno použiť pre príslušný členský štát, potom uveďte hodnotu NULA, ktorú budú predstavovať dve po sebe nasledujúce bodkočiarky (;;) v dátovom súbore vo formáte CSV alebo uveďte nulovú hodnotu (0.00).

1. Údaje týkajúce sa platieb

Úvodná poznámka: v tomto oddiele sa pojem „platba“ vzťahuje na platby aj príjmy EPZF a EPFRV.

1.1. F100: názov platobnej agentúry

Požadovaný formát: vyjadrí sa kódom (pozri zoznam kódov F100, ktorý sa aktualizuje na SPP-ED):

https://webgate.ec.europa.eu/agriportal/awaiportal/

1.2. F101: referenčné číslo platby

Referenčné číslo, ktoré jednoznačne identifikuje platbu v účtovníctve platobnej agentúry. Presuny týkajúce sa potravinovej pomoci sa nepovažujú za predaj intervenčných výrobkov. V tomto osobitnom prípade sa kolónka F101 nemusí brať do úvahy.

1.3. F103: typ platby

Požadovaný formát: vyjadrí sa jednomiestnym kódom v súlade s týmto zoznamom kódov:

Kód Význam 0 Potravinová pomoc 1 Zálohová platba 2 Konečná platba (prvá a jediná platba, vyúčtovanie zostatku po zálohovej platbe alebo normálna platba vývoznej náhrady) 3 Vrátenie/úhrada (na základe sankcie)/oprava 4 Prijaté sumy (ktorým nepredchádzala zálohová ani konečná platba) 5 Platba vývoznej náhrady - predfinancovanie 6 Nefinančná transakcia 7 Čiastková platba

1.4. F105: platba so sankciou

Požadovaný formát: áno = „Y“; nie = „N“.

1.5. F105B: krížové plnenie: zníženie platieb alebo vylúčenie z platieb

V prípade EPZF sa kolónka F105B musí použiť na uvedenie sumy zníženia alebo vylúčenia (záporná suma) na základe článku 23 nariadenia Rady (ES) č. 73/2009 (7). Táto záporná suma (v eurách) vyplývajúca z kontrolného systému krížového plnenia sa musí uviesť iba raz za každého príjemcu v rámci priamej pomoci. Vzťahuje sa na 100 % zníženie platné pre poľnohospodára, t. j. bez 25 % zadržania ustanoveného v článku 25 nariadenia Rady (ES) č. 73/2009.

V prípade EPFRV sa táto kolónka vzťahuje na verejné výdavky. Kolónka sa musí použiť na uvedenie sumy zníženia alebo vylúčenia (záporná suma) na základe článku 51 nariadenia Rady (ES) č. 1698/2005 (8). Táto záporná suma (v eurách) vyplývajúca z kontrolného systému krížového plnenia sa musí uviesť iba raz za každého príjemcu v súlade s príslušnými rozpočtovými kódmi EPFRV.

Požadovaný formát: +99 … 99.99 alebo –99 … 99.99, kde 9 znamená ktorúkoľvek číslicu od 0 do 9 vrátane.

1.6. F105C: nezaplatená suma (v eurách): zníženie alebo vylúčenie z platieb na základe administratívnej kontroly a/alebo kontroly na mieste

Táto kolónka sa musí použiť na uvedenie sumy zníženia alebo vylúčenia na základe administratívnej kontroly a/alebo kontroly na mieste v súlade s príslušným nariadením pre daný sektor. V prípade EPFRV sa táto kolónka vzťahuje na verejné výdavky. Táto (záporná) suma vyplývajúca z administratívnych kontrol a/alebo kontrol na mieste sa musí vykázať v kolónke F105C za každú rozpočtovú položku, v prípade ktorej sa vykonalo zníženie alebo vylúčenie z platby. Táto záporná suma (v eurách) sa musí uviesť iba raz za každého príjemcu.

Suma vyplývajúca z krížového plnenia by sa mala uviesť v kolónke F105B a následne by nemala byť súčasťou (zápornej) sumy, ktorá sa má vykazovať v kolónke F105C.

Požadovaný formát: +99 … 99.99 alebo –99 … 99.99, kde 9 znamená ktorúkoľvek číslicu od 0 do 9 vrátane.

1.7. F106: suma v eurách

Suma každej individuálnej položky platby v eurách.

Sumy v kolónke F106 sa týkajú len výdavkov EPZF a EPFRV. Vnútroštátne výdavky sa v tejto položke neuvádzajú.

V prípade EPZF súčet týchto súm (F106) podľa rozpočtového kódu (F109) zodpovedá v zásade sumám vykázaným v tabuľke 104.

V prípade EPFRV súčet týchto súm (F106) podľa rozpočtového kódu (F109) zodpovedá v zásade sumám vypočítaným vo štvrťročných vyhláseniach o výdavkoch za to isté obdobie.

Požadovaný formát: +99… 99.99 alebo –99 … 99.99, kde 9 znamená ktorúkoľvek číslicu od 0 do 9.

1.8. F106A: výdavky verejného sektora v eurách

Sumy akýchkoľvek verejných príspevkov na financovanie operácií, ktoré pochádzajú z rozpočtu štátu, regionálnych a miestnych orgánov, Európskych spoločenstiev, a všetky podobné výdavky.

Súčet týchto súm (F106A) podľa rozpočtového kódu (F109) zodpovedá v zásade certifikovaným verejným výdavkom deklarovaným v tabuľke EPFRV.

Požadovaný formát: +99… 99.99 alebo –99… 99.99, kde 9 znamená ktorúkoľvek číslicu od 0 do 9.

1.9. F107: menová jednotka

Požadovaný formát: EUR

1.10. F108: dátum platby

Dátum, ktorým sa určuje mesiac vyhlásenia fondu EPZF/EPFRV.

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).

1.11. F109: rozpočtový kód

V prípade EPZF sa musí uviesť úplný kód podľa štruktúry rozpočtu zostaveného podľa činností vrátane hlavy, kapitoly, článku, položky a podpoložky.

V prípade rozpočtového riadku 05040501 EPFRV sa rozpočtové podpoložky musia uviesť podľa prílohy IV.

Požadovaný formát ABB bez medzier: „999999999999999“, kde 9 znamená ktorúkoľvek číslicu od 0 do 9.

1.12. F110: hospodársky rok, kalendárny rok alebo obdobie

Je potrebné, aby Komisia pri intervenčných výrobkoch poznala hospodársky rok, ktorému tieto výrobky zodpovedajú, alebo obdobie kvóty, oproti ktorému sa majú započítať.

V prípade investičných opatrení EPFRV ide o kalendárny rok, v ktorom sa podala prvotná žiadosť o finančnú podporu. V prípade viacročných záväzkov súvisiacich napr. s opatreniami zameranými na plochu alebo opatreniami zameranými na zvieratá ide o kalendárny rok, v ktorom sa záväzok začal.

2. Údaje týkajúce sa príjemcu (žiadateľa):

Úvodná poznámka: kolónky F200, F201, F202A, F202B a F202C sa musia vždy použiť na identifikáciu príjemcu platby, t. j. konečného príjemcu. Kolónky F220, F221, F222B a F222C sa môžu použiť iba vtedy, ak sa platba príjemcovi vykoná prostredníctvom sprostredkovateľskej organizácie.

Kolónka F207 sa vzťahuje iba na kolónku F200.

2.1. F200: identifikačný kód

Jedinečný individuálny identifikátor, ktorý je pridelený každému žiadateľovi na úrovni členského štátu pre všetky platby vykonané v rámci EPZF a EPFRV.

2.2. F201: meno

Priezvisko a meno žiadateľa alebo obchodný názov.

2.3. F202A: adresa žiadateľa (ulica a číslo)

2.4. F202B: adresa žiadateľa (medzinárodné poštové smerovacie číslo)

2.5. F202C: adresa žiadateľa (obec alebo mesto)

2.6. F205: podnik v znevýhodnenej oblasti

Ak sa poskytuje podpora podniku v znevýhodnenej oblasti, musí sa to uviesť na tomto mieste.

Požadovaný formát: áno = „Y“, nie = „N“.

2.7. F207: región a subregión v členskom štáte

Kód regiónu a subregiónu (NUTS 3) sa vymedzuje prostredníctvom hlavných činností podniku príjemcu, ktorému je platba určená.

Kód „Región extra“ (Extra Region) (MSZZZ) by sa mal uvádzať len v prípade, ak napr. neexistuje kód NUTS 3.

Požadovaný formát: kód NUTS 3, ako sa uvádza v zozname kódov F207 na SPP-ED: https://webgate.ec.europa.eu/agriportal/awaiportal/

2.8. F220: identifikačný kód sprostredkovateľskej organizácie

Jedinečný individuálny identifikátor, ktorý je pridelený sprostredkovateľským organizáciám na úrovni členského štátu.

Platba príjemcovi sa uskutočňuje prostredníctvom sprostredkovateľskej organizácie, t. j. cez každú sprostredkovateľskú inštitúciu alebo priamo tejto organizácii.

2.9. F221: názov sprostredkovateľskej organizácie

Názov danej organizácie.

2.10. F222B: adresa organizácie (medzinárodné poštové smerovacie číslo)

2.11. F222C: adresa organizácie (obec alebo mesto)

3. Údaje týkajúce sa vyhlásenia/žiadosti:

3.1. F300: číslo vyhlásenia/žiadosti

Toto číslo musí umožňovať vyhľadanie vyhlásenia/žiadosti v záznamoch členských štátov. Malo by byť jedinečné pre intervencie na poľnohospodárskych trhoch, priamu pomoc a rozvoj vidieka, čím by sa zaručila jednoznačná identifikácia čísla vyhlásenia/žiadosti v účtovnom systéme.

3.2. F300B: dátum vyhlásenia/žiadosti

Dátum, kedy platobná agentúra alebo jeden z jej delegovaných orgánov (vrátane všetkých jej divíznych alebo regionálnych kancelárií) prijali vyhlásenie/žiadosť.

V prípade platieb v rámci vnútroštátnych podporných programov v sektore vinohradníctva a vinárstva je dátumom žiadosti dátum uvedený v článku 37 písm. b) nariadenia Komisie (ES) č. 555/2008 (9).

Pokiaľ ide o podporu rozvoja vidieka, v prípade opatrení, na ktoré sa vzťahuje hlava 1 nariadenia Komisie (EÚ) č. 65/2011 (10), súvisí dátum vyhlásenia so žiadosťou o platbu podľa článku 8 nariadenia (EÚ) č. 65/2001. V prípade opatrení rozvoja vidieka, na ktoré sa vzťahuje hlava 2 uvedeného nariadenia, súvisí dátum žiadosti so žiadosťou o platbu podľa článku 2 písm. b) nariadenia (EÚ) č. 65/2011.

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).

3.3. F301: číslo zmluvy/projektu (v prípade potreby)

V prípade opatrení a programov EPFRV sa každému projektu musí prideliť jedinečné identifikačné číslo.

3.4. F304: schvaľujúci úrad

Je to úrad zodpovedný za administratívnu kontrolu a schvaľovanie, napr. región. Čím viac je riadenie režimu decentralizované, tým dôležitejšia je táto informácia.

3.5. F305: číslo osvedčenia/povolenia

„N“= nie, ak je to bezpredmetné.

3.6. F306: dátum vydania osvedčenia/povolenia

Táto kolónka sa musí vyplniť, ak je v kolónke F305 uvedené číslo osvedčenia/povolenia.

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).

3.7. F307: úrad, v ktorom sú uložené podklady

Len ak je to iný úrad ako ten, ktorý je uvedený v kolónke F304.

4. Údaje týkajúce sa záruk:

4.1. F402: suma záruky na spracovanie (okrem záruk v rámci verejnej súťaže) v eurách

V prípade zálohových platieb v sektore vinohradníctva a vinárstva (rozpočtová položka 05020908) sa musí uviesť suma zloženej záruky.

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9.

5. Údaje týkajúce sa produktov:

Úvodná poznámka týkajúca sa množstiev: Základné pravidlo je, že množstvá, plochy a počty zvierat sa musia uviesť len raz. Ak po zálohovej platbe nasleduje platba zostatku, množstvo sa musí uviesť v zázname o zálohovej platbe. Je to tak aj v prípadoch, keď sú zálohová platba a platba zostatku zaúčtované v rozdielnych rozpočtových podpoložkách (zálohy a zostatok). Úpravy množstva, plochy a počtu zvierat sa musia uviesť v záznamoch o platbách zostatku alebo o následných platbách. V prípade vrátených súm platí, že ak sa požadovaná suma znížila v dôsledku nesprávne uvedeného množstva, plochy alebo počtu zvierat, úprava množstva sa musí označiť záporným znamienkom.

5.1. F500: kód produktu/kód čiastkového opatrenia na rozvoj vidieka

Členské štáty musia zostaviť svoje vlastné zoznamy kódov, ktoré budú podrobne opísané vo vysvetlivkách k súboru (-om) platieb.

V prípade opatrení na rozvoj vidieka v rámci rozpočtovej položky 05040501 EPFRV uveďte prípadne kód zavedeného čiastkového opatrenia na rozvoj vidieka (napr. druh agroenvironmentálneho opatrenia).

V prípade vývozných náhrad: Vyplnenie kolónky F500 sa vyžaduje len vtedy, ak kolónka F804 obsahuje zložky, pre ktoré je stanovená vývozná náhrada. V kolónke F500 sa potom musí uviesť kód tovaru (v zásade číselný znak KN deklarovaný v kolónke 33 JCD; 8-miestny) pre tovar neuvedený v prílohe 1 alebo kód produktu pre finálne spracované poľnohospodárske produkty.

5.2. F502: vyplatené množstvo (počet zvierat, hektárov atď.)

Pozri úvodné poznámky v oddiele 5 (údaje týkajúce sa produktov).

V prípade sektora vinohradníctva a vinárstva sa pri výrobkoch získaných po destilácii uvedie obsah alkoholu.

Za všetky ostatné sektory sa vyplatené množstvo vyjadrí jednotkou, ktorá je v nariadení ustanovená ako základ na vyplatenie prémie.

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9. Ak to má význam, je možné zvýšiť počet desatinných miest (najviac na 6).

5.3. F503: množstvo, na ktoré sa vzťahuje podaná žiadosť o platbu (požadované množstvo)

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9. Ak to má význam, je možné zvýšiť počet desatinných miest (najviac na 6).

5.4. F508A: plocha, na ktorú sa vzťahuje podaná žiadosť o platbu

Plocha, na ktorú sa vzťahuje žiadosť.

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9.

5.5. F508B: plocha, na ktorú sa poskytla platba

Pozri úvodnú poznámku v oddiele 5 (údaje týkajúce sa produktov).

Plocha, na ktorú sa vzťahuje uskutočnená platba.

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9.

5.6. F509A: nesprávne deklarovaná plocha

Rozdiel medzi deklarovanou a zistenou plochou. Ak je deklarovaná plocha väčšia ako zistená plocha, ide o nadhodnotenie a vykazuje sa kladným číslom. Ak je zistená plocha väčšia ako deklarovaná plocha, ide o podhodnotenie a vykazuje sa záporným číslom.

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9.

5.7. F510: nariadenie Spoločenstva a číslo článku

V prípade intervenčného tovaru sa vyžaduje nástroj na tento účel uverejnený v Úradnom vestníku Európskej únie.

5.8. F511: miera pomoci EPZF (v eurách) na mernú jednotku

Kolónka F511 sa musí použiť, ak sa údaje uvádzajú v jednej z vyžadovaných kolónok s množstvami (F502, F508B a F800). Miera pomoci sa musí vyjadriť v tej istej mernej jednotke, v akej sa uvádza množstvo.

Požadovaný formát: 9…9.999999, kde 9 znamená ktorúkoľvek číslicu od 0 do 9.

5.9. F531: celkový objemový alkoholometrický titer

Vyjadrený v obj. %/hl.

Požadovaný formát: 99.99, kde 9 znamená ktorúkoľvek číslicu od 0 do 9.

5.10. F532: prirodzený objemový alkoholometrický titer

Vyjadrený v obj. %/hl.

Požadovaný formát: 99.99, kde 9 znamená ktorúkoľvek číslicu od 0 do 9.

5.11. F533: vinohradnícka zóna

Vinohradnícka zóna podľa dodatku k prílohe XIb k nariadeniu Rady (ES) č. 1234/2007 (11).

Požadovaný formát: vyjadrí sa jedným z týchto kódov: A, B, CI, CII, CIIIA, CIIIB.

6. Údaje týkajúce sa inšpekcií:

Komisia potrebuje poznať počet vykonaných inšpekcií a počet prípadov, v ktorých boli na základe výsledku kontroly udelené pokuty. Ak sa prémia zadrží alebo vráti v plnej výške, v kolónke F108 sa musia s dátumom rozhodnutia uviesť nulové platby.

6.1. F600: inšpekcia na mieste

Uvedené „kontroly na mieste“ sú kontroly uvedené v príslušných nariadeniach (12). Zahŕňajú fyzické návštevy poľnohospodárskeho podniku (kód „F“ alebo kód „C“) a/alebo kontroly diaľkovým snímaním (kód „T“) a v prípade vývozných náhrad ide o fyzické kontroly tovaru na mieste (kód „G“), kontroly substitúcie (kód „S“) a osobitné kontroly substitúcie (kód „U“).

Kolónku F601 je potrebné vyplniť len v prípade, ak je v kolónke F600 uvedená kontrola v poľnohospodárskom podniku alebo kontrola krížového plnenia (kód „F“ alebo „C“).

Kolónku F602 je potrebné vyplniť len v prípade, ak je v kolónke F600 uvedená kontrola na mieste (kódy „F“, „C“, „T“„G“„S“ alebo „U“).

V prípade opakovaných návštev v súvislosti s tým istým opatrením a tým istým výrobcom sa údaj vykazuje len raz. Pre každý záznam, či ide o zálohovú platbu, platbu zostatku alebo inú platbu, ktorý sa môže týkať určitej kontroly, sa v kolónke F600 uvádza príslušný kód (pozri ďalej).

Administratívne kontroly v zmysle uvedených nariadení (pozri poznámku pod čiarou) sa v kolónke F600 neuvádzajú. Požiadavky, ktoré sú predmetom sankcií, sa však identifikujú v kolónke F105 (kód „Y“) a sumy zníženia alebo vylúčenia z platby sa uvádzajú v kolónke F105C (záporná suma) bez ohľadu na to, či vyplývajú z administratívnej kontroly alebo z kontroly na mieste.

Požadovaný formát: „N“ = žiadna kontrola, „F“ = kontrola v poľnohospodárskom podniku, „C“ = kontroly krížového plnenia, „T“ = kontrola diaľkovým snímaním, „G“ = kontrola tovaru na mieste, „S“ = kontrola substitúcie a „U“ = osobitná kontrola substitúcie.

V prípade kombinácie kontroly v poľnohospodárskom podniku a krížového plnenia a/alebo kontroly diaľkovým snímaním sa musí uviesť jeden zo zodpovedajúcich kódov „FT“, „CT“, „CF“ alebo „FTC“.

V prípade kombinácie kontrol vývozných náhrad sa musí uviesť jeden zo zodpovedajúcich kódov „GS“, „GSU“, „GU“ alebo „SU“.

6.2. F601: dátum inšpekcie

Táto kolónka sa musí vyplniť v prípade, ak je v kolónke F600 uvedená kontrola v poľnohospodárskom podniku alebo kontrola krížového plnenia (kód „F“ alebo kód „C“). Dátum inšpekcie sa nevyžaduje v prípade kontroly diaľkovým snímaním.

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).

6.3. F602: krátená žiadosť

Ak došlo ku kráteniu žiadosti v dôsledku inšpekcie, musí sa to uviesť na tomto mieste. Táto kolónka sa musí vyplniť v prípade, ak je v kolónke F600 uvedená kontrola na mieste.

Požadovaný formát: áno = „Y“; nie = „N“.

6.4. F603: dôvody krátenia

Ak je dôvodov viac, uveďte ten, ktorý opodstatňuje najvyššiu pokutu. Táto kolónka sa musí vyplniť v prípade, ak došlo ku kráteniu žiadosti v dôsledku kontroly na mieste.

Požadovaný formát: Vyjadrí sa kódom; kódy musia byť vysvetlené v sprievodnom liste.

7. Údaje týkajúce sa platobných nárokov

Úvodná poznámka:

Komisia potrebuje poznať celkové sumy pre každý typ nároku, ako sú stanovené v hlave III nariadenia (ES) č. 73/2009.

Komisia okrem toho potrebuje poznať finančné údaje týkajúce sa súm, ktoré neboli vyplatené na základe administratívnej kontroly alebo kontroly na mieste (kontroly IACS).

7.1. F700: suma platobného nároku v eurách

Suma platobného nároku v eurách, t. j. celková suma, ktorá sa má zaplatiť v súvislosti s platobnými nárokmi vymedzenými v hlave III nariadenia (ES) č. 73/2009 po vykonaní kontrol IACS.

Požadovaný formát: +99… 99.99 alebo –99… 99.99, kde 9 znamená ktorúkoľvek číslicu od 0 do 9.

7.2. F702: plocha, na ktorú sa poskytla platba

V prípade platobných nárokov podľa plochy: Plocha, na ktorú sa vzťahuje uskutočnená platba.

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9.

Ak je platba zložená z normálnych nárokov a nárokov podliehajúcim osobitným podmienkam, potom treba informácie požadované v oddieloch A) a B) vyplniť príslušným spôsobom. Ak sa niektorý oddiel neuplatňuje, v danom oddiele uveďte hodnotu NULA.

Platobné nároky uvedené ďalej v texte sú nároky uvedené v hlave III nariadenia (ES) č. 73/2009.

7.3. A) Platobné nároky podľa plochy (normálne nároky)

7.4. F703: suma platobného nároku v eurách

Celková hodnota platobného nároku v eurách, ako sa uviedla v žiadosti.

Požadovaný formát: +99… 99.99 alebo –99…99.99, kde 9 znamená ktorúkoľvek číslicu od 0 do 9.

7.5. F703A: plocha, na ktorú sa vzťahuje podaná žiadosť o platbu

„Aktivovaná“ plocha, na ktorú sa vzťahuje žiadosť o pomoc: v prípade platobných nárokov podľa plochy ide o „aktivovanú“ plochu, t. j. maximálnu plochu, na ktorú sa poskytne platba [pozri aj článok 57 ods. 2 nariadenia Komisie (ES) č. 1122/2009 (13)].

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9.

7.6. F703B: stanovená plocha

Plocha stanovená na základe administratívnej kontroly alebo kontroly na mieste.

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9.

7.7. F703C: nezistená plocha

Rozdiel medzi „aktivovanou“ plochou deklarovanou v žiadosti o pomoc a plochou, ktorá sa zistila pri administratívnej kontrole alebo kontrole na mieste.

Ak je deklarovaná plocha väčšia ako zistená plocha, ide o nadhodnotenie a vykazuje sa kladným číslom. Ak je zistená plocha väčšia ako deklarovaná plocha, ide o podhodnotenie a vykazuje sa záporným číslom.

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9.

7.8. B) Platobné nároky, ktoré podliehajú osobitným podmienkam

7.9. F707: suma platobného nároku v eurách

Celková hodnota platobného nároku v eurách, ako sa uviedla v žiadosti.

Požadovaný formát: +99… 99.99 alebo –99… 99.99, kde 9 znamená ktorúkoľvek číslicu od 0 do 9.

7.10. F707A: počet dobytčích jednotiek (DJ) v referenčnom období

Toto číslo predstavuje poľnohospodársku činnosť vykonávanú v referenčnom období, vyjadrenú v DJ, podľa článku 44 ods. 2 nariadenia (ES) č. 73/2009.

Požadovaný formát: +99… 99.99 alebo –99… 99.99, kde 9 znamená ktorúkoľvek číslicu od 0 do 9.

7.11. F707B: deklarovaný počet dobytčích jednotiek (DJ)

V tejto kolónke sa musí uviesť presný počet dobytčích jednotiek deklarovaných v príslušnom kalendárnom roku [článok 44 ods. 2 nariadenia (ES) č. 73/2009].

Požadovaný formát: +99… 99.99 alebo –99… 99.99, kde 9 znamená ktorúkoľvek číslicu od 0 do 9.

7.12. F707C: stanovený počet dobytčích jednotiek (DJ)

Počet DJ stanovený na základe administratívnej kontroly alebo kontroly na mieste s cieľom kontroly dodržiavania článku 44 ods. 2 nariadenia (ES) č. 73/2009.

Požadovaný formát: +99… 99.99 alebo –99… 99.99, kde 9 znamená ktorúkoľvek číslicu od 0 do 9.

8. Dodatočné údaje týkajúce sa vývozných náhrad

8.1. F800: čistá hmotnosť/množstvo

Pozri úvodnú poznámku v oddiele 5 (údaje týkajúce sa produktov).

Hmotnosť alebo množstvo sa vyjadria v mernej jednotke.

V prípade spracovaných výrobkov (tovar neuvedený v prílohe I alebo spracované poľnohospodárske výrobky): množstvo zložky oprávnenej na financovanie. Ak kód tovaru (F500) zahŕňa viac ako jednu zložku oprávnenú na financovanie (F804), musia sa vytvoriť viacnásobné záznamy so zodpovedajúcimi sumami (F106) a množstvami (F800).

Požadovaný formát: +99…99.99 alebo –99…99.99, kde 9 znamená ktorúkoľvek číslicu od 0 do 9. Ak to má význam, je možné zvýšiť počet desatinných miest (najviac na 6).

8.2. F800B: merná jednotka pre kolónku F800

Požadovaný formát: vyjadrí sa jednomiestnym kódom v súlade s touto tabuľkou:

Kód Význam K kilogram L liter P kus (položka)

8.3. F801: číslo žiadosti (vývozné náhrady: JCD)

Čím podrobnejšie číslo žiadosti sa udá, tým je táto informácia dôležitejšia. Doplnok čísla žiadosti, ako je napríklad uvedenie čísla zložky, umožní presnejšiu identifikáciu údajov týkajúcich sa vývozných náhrad.

8.4. F802: colný úrad umiestnenia pod colný dohľad

Členské štáty musia používať zoznam tranzitných colných úradov (COL (14)). Je to zoznam colných úradov oprávnených vykonávať tranzitné operácie Spoločenstva/spoločné tranzitné operácie. Vzhľadom na to, že sa týka „tranzitných operácií“, môže sa stať, že niektoré colné úrady v ňom budú chýbať, hoci to nastane skôr výnimočne. V takom prípade členský štát poskytne celý názov colného úradu.

Požadovaný formát: Formát kódu COL obsahuje dve miesta na označenie krajiny (kód ISO členského štátu), za ktorými nasleduje šesťmiestny kód, ktorým sa definuje colný úrad. Napr. „EE1000EE“.

8.5. F802B: colný úrad výstupu

Uveďte colný úrad, ktorý potvrdzuje, že výrobky, na ktoré sa vzťahujú žiadosti o náhradu, opustili colné územie Spoločenstva. Členské štáty musia používať zoznam tranzitných colných úradov (COL (15)). Je to zoznam colných úradov oprávnených vykonávať tranzitné operácie Spoločenstva/spoločné tranzitné operácie. Vzhľadom na to, že sa týka „tranzitných operácií“, môže sa stať, že niektoré colné úrady v ňom budú chýbať, hoci to nastane skôr výnimočne. V takom prípade členský štát poskytne celý názov colného úradu.

Táto informácia je veľmi dôležitá pre audítorov, pokiaľ ide o kontroly substitúcie. Túto informáciu možno nájsť v dokumente T5 alebo v podobných dokumentoch.

Požadovaný formát: Formát kódu COL obsahuje dve miesta na označenie krajiny (kód ISO členského štátu), za ktorými nasleduje šesťmiestny kód, ktorým sa definuje colný úrad. Napr. „GB000392“.

8.6. F804: kód vývoznej náhrady

V prípade nespracovaných poľnohospodárskych výrobkov: 12-miestny kód produktu, za ktorý bola stanovená vývozná náhrada.

V prípade spracovaných výrobkov (tovar neuvedený v prílohe I alebo spracované poľnohospodárske výrobky): číselný(-é) znak(-y) KN zložky(-žiek), za ktorú(-é) bola stanovená vývozná náhrada. V tomto prípade sa musí do kolónky F500 doplniť kód finálneho výrobku. Pozri aj vysvetlivku ku kolónke F800 pre postup, ktorý sa má dodržiavať, ak je na náhradu oprávnená viac ako jedna zložka spracovaného výrobku.

8.7. F805: kód miesta určenia

Požadovaný formát: „XX“, kde X znamená ktorékoľvek písmeno od A po Z (kódy nomenklatúry krajín a území pre štatistiku zahraničného obchodu Spoločenstva. Pozri nariadenie Komisie (ES) č. 2020/2001 (16) z 15. októbra 2001 a následné aktualizácie).

Členské štáty na účely harmonizácie takisto používajú kategóriu „rôzne“ (kódy Q*) nomenklatúry krajín a území pre štatistiku zahraničného obchodu. Je známe, že táto nomenklatúra sa nevzťahuje na všetky osobitné prípady vývozných náhrad, ale Komisia takéto podrobné údaje nevyžaduje. Pred tým, ako členské štáty zašlú Komisii svoje údaje, upravia preto svoje osobitné vnútroštátne kódy do širších kategórií nomenklatúry krajín a území pre štatistiku zahraničného obchodu.

8.8. F808: dátum stanovenia vopred

Dátum, keď bola určená sadzba náhrady, ak sa stanoví vopred.

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).

8.9. F809: posledný deň platnosti (stanovenie vopred)

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).

8.10. F812: prípadne referenčné číslo vyhlásenia verejnej súťaže (stanovenie vopred)

Postup stanovený v článku 5 nariadenia Komisie (EÚ) č. 234/2010 (17) alebo podobný postup pre iné sektory. Komisia potrebuje poznať referenčné číslo vyhlásenia verejnej súťaže.

8.11. F814: dátum prijatia vyhlásenia o platbe (COM-7)

Pre sektor hovädzieho mäsa: v prípade predfinancovania vyplňte len kolónku F814 (kolónky F816 a F816B nevypĺňajte); ak sa nevykonalo predfinancovanie, vyplňte kolónky F816 a F816B (kolónku F814 nevypĺňajte).

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).

8.12. F816: dátum prijatia vývozného vyhlásenia

Ide o dátum v zmysle článku 5 ods. 1 nariadenia Komisie (ES) č. 612/2009 (18).

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).

8.13. F816B: dátum vývozu z územia EÚ

Dátum vývozu ako sa uvádza vo vývoznom colnom vyhlásení alebo v dokumente T5. Pozri tiež článok 7 ods. 1 nariadenia Komisie (ES) č. 612/2009.

Požadovaný formát: „RRRRMMDD“ (rok štyrmi číslicami, mesiac dvoma číslicami, deň dvoma číslicami).